Juha Kurvinen

Juha Kurvinen (s. 8. lokakuuta 1975 Kirkkonummi) on viihdetaiteilija, jonglööri, koomikko, freelancer-toimittaja ja kirjailija. Hänellä on ollut kahdesti ennätys Guinnessin ennätysten kirjassa kolmen aidon ja käynnissäolevan moottorisahan heittämisessä. == Henkilöhistoria == Kurvinen on toiminut ammattiviihdyttäjänä vuodesta 1996 lähtien esiintyen yritysjuhlissa, yksityistilaisuuksissa, yökerhoissa, tapahtumissa ja viihdelaivoilla sekä Suomessa että ulkomailla. Juha Kurvinen käyttää esityksissään perinteisten jonglöörivälineiden sijasta arkisia jokapäiväisiä esineitä kuten kännyköitä, moottorisahoja, kirveitä, veitsiä, omenoita ja ilmassa ylösalaisin lentävää täyttä kaljatuoppia yhdistellen esityksiin lisäksi tilannekomiikkaa ja yleisöavustajia. Kurvinen on lisäksi keksinyt ja esittänyt myös vedenalaisen jonglöörishow'n, joka näytettiin Yle TV2:n Katso pois -viihdeohjelmassa juhannuksena 2002. Kurvinen on esiintynyt lisäksi tv-ohjelmissa Guinness World of Records, Ennätystehdas, Mitä ihmettä?, Älä katso, Katso pois, Mahdoton tehtävä, HIKI, Huomenta Suomi, YLE - Aamu TV, Ihana aamu, Joonas Hytönen Show, Speden Spelit, HUIPS, Pöllölaakson aarre, Jyrki Sähkösirkus, Vadelmakallion iltamat, Sirkusnuoret, Viis yli viis, Komisario Baskerville, Taitoa ja taikuutta, Nattspell ja Totuuden Torvet. Kurvinen on myös kirjailija. Kustannusosakeyhtiö Revontuli julkaisi hänen esikoisteoksensa Sirkus Pjongjang – Keikka Pohjois-Koreaan vuonna 2013. Teos kertoo seitsemän hengen suomalaisdelegaation matkasta Korean demokraattiseen kansantasavaltaan, ja se pohjautuu todellisiin tapahtumiin vuonna 2004. Silloin Pohjois-Korea kutsui Kurvisen kollegoineen esiintymään 10 vuotta aiemmin kuolleen presidentti Kim Il-sungin syntymäpäiville. Teos käännettiin kesäkuussa 2014 englanniksi. Kurvinen on Esiintyvät Taiteilijat ry:n artistijäsen. Hän valmistui lisäksi vuonna 2014 Turun Yliopiston ja Taideakatemian yhteisen pilottihankkeen jälkeen taide- ja kulttuurijournalistiksi. Suomen Tietokirjailijat ry hyväksyi hänet kirjailijajäsenekseen vuonna 2013. Hän on esiintynyt Tina Turnerin lämmittelijänä Finnair Stadiumin konsertissa Taxiride-yhtyeen kanssa 2000 ja vuonna 1992 rockmuusikko John Mellencampin lämmittelijäesiintyjänä Helsingin jäähallin konsertissa 1992. Hän on esiintynyt myös Ville ”Darude” Virtasen tulijonglöörinä livekeikoilla Jaakko ”JS16” Salovaaran tulijonglööri livekeikoilla. Kurvinen on ollut kahdesti psykiatrisessa hoidossa. Ensimmäisellä kerralla vuonna 2008 hän oli aivotärähdyksen vuoksi sekavassa tilassa. Vuonna 2013 hän kävi lääkärissä valittamassa migreeniään, jolloin hän sai jälleen M1-lähetteen. Aivovamman vuoksi hänellä on puhjennut kaksisuuntainen mielialahäiriö. Hän ei omien sanojensa mukaan ole koskaan ollut psykoosissa. Helmikuussa 2016 Turun Sanomat paljasti Kupittaan sairaalassa tapahtuneita väärinkäytöksiä, joista Kurvinen oli aiemmin kertonut blogissaan ja sosiaalisessa mediassa. Yksikään väitetyistä epäkohdista ei ole lopulta johtanut tuomioon, vaan syytteet kumottu hovioikeudessa. == Maailmanennätykset == * 6 heittoa. Laji: kolmen aidon moottorisahan heitto, Guinness World of Records -viihdeohjelma (Helsinki 1999) * 52 heittoa. Laji: kolmen aidon moottorisahan heitto, Offroad -tapahtuma (Helsingin Kaapelitehdas 2002). == Palkinnot == * Viihdeohjelmien suomenmestari, 2000–2001 * Kultapalkinto: kansainvälinen The April Spring Friendship Art Festival -viihdekilpailu (Korea 2001 ja 2004) * 1. palkinto, The April Spring Friendship Art Festival (1998) * Euro-Festivalin diplomi (Wiesbaden, Saksa 1998) * MTV3:n kunniakirja (Pöllölaakson aarre, 1996) * Esiintyvät Taiteilijat ry:n diplomi (1996) * Valtakunnallisen Taidetapahtuman stipendi ja kunniakirja (Turku 1992) * Valtakunnallisen Taidetapahtuman kunniakirja (1990) * Turun paras jonglööri, City -lehti == Kirjat == * Sirkus Pjongjang, 2013 == Koulutus == * Linnamäen Sirkuskoulu, jonglööri, Helsinki 1989 - 1994 * Markkinointimerkonomi, Espoonlahden Kauppaopisto 1994 * Taide- ja kulttuurijournalisti, Turun Yliopisto ja Taideakatemia 2014 ==Lähteet== * Juha Kurvisen viralliset sivut * Sirkus Pjongjang - Suomen Kuvalehti * Amazon: Circus Pyongyang - A gig to North Korea * True Stories: Backstage-julkaisu * Esiintyvät Taiteilijat ry:n jäsenluettelo * Juha Kurvisen Taideakatemian monimediajournalismikurssin lopputyö Tutka Pro -mediassa * Virallinen mainosvideo * Ensimmäinen moottorisahojen heiton Guinness -maailmanennätys YouTube * Toinen moottorisahojen heiton Guinness -maailmanennätys - YouTube * Suomalainen oluttuoppitemppu - YouTube * Saksalaisen NDR -TV-kanavan haastattelu - YouTube ===Viitteet=== == Aiheesta muualla == * Juha Kurvisen kotisivut * Juha Arsnet Galleryn osaajaesittelyssä * Ohjelmanaiset Oy - John Kurvinen Luokka:Suomalaiset viihdetaiteilijat Luokka:Suomalaiset kirjailijat Luokka:Suomalaiset bloginpitäjät Luokka:Vuonna 1975 syntyneet Luokka:Elävät henkilöt